РЕПУБЛИКА БЪЛГАРИЯ

Министерство на земеделието и храните

***lav4e*ОБЛАСТНА ДИРЕКЦИЯ "ЗЕМЕДЕЛИЕ "-гр. ВИДИН**

3700 ВИДИН, ул. “Рибарска” №12, ет.2, тел: 094/601 488,факс:094/601 489, e-mail:odzg\_vidin@mzh.government.bg

**З А П О В Е Д**

**№ РД-04-187/05.10.2023 г.**

гр. Видин

На основание чл. 47ж, ал. 1, чл. 103 и чл. 104 от Правилника за прилагане на Закона за собствеността и ползването на земеделските земи (ППЗСПЗЗ), във връзка с чл. 37и, ал. 14 от Закона за собствеността и ползването на земеделските земи (ЗСПЗЗ), Заповед № РД 46-95 от 27.03.2023 г. на Министъра на земеделието, обнародвана в ДВ, бр. 40 от 05.05.2023 г. и Заповед № РД 46-58/28.02.2023 г. Министъра на земеделието

# НАРЕЖДАМ:

1. **Откривам процедура** за провеждане на търг с тайно наддаване за отдаване под наем на **свободни пасища, мери и ливади** от Държавния поземлен фонд (ДПФ) в област Видин **за стопанската 2023-2024 година**, за срок от **една стопанска година** с обща площ **7 882,221 дка**, находящи се в землищата на Област Видин. Подробен опис на земите /номер на имот, площ, НТП, категория, начална тръжна цена и др./ е обявен на официалната интернет страница на ОД „Земеделие” – гр. Видин, както и на информационните табла на ОД „Земеделие” – гр. Видин и общинските служби по земеделие на територията на областта.
2. **Обект на търга** са свободните пасища, мери и ливади от ДПФ, подробно описани по общини, землища, имоти, начин на ползване, форма на отдаване, срок за предоставяне, начална тръжна цена в списък, който е неразделна част от тази заповед.
3. **Условия за участие.** В търга могат да участват регистрирани в Интегрираната информационна система на БАБХ собственици на регистрирани пасищни селскостопански животни – физически лица, еднолични търговци и юридически лица, регистрирани по Търговския закон и лица, които поемат задължение да ги поддържат, съгласно Приложение ІІ на Регламент /ЕС/ № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти /ЕИО/ № 352/78, /ЕО/ № 165/94, /ЕО/ № 2799/98, /ЕО/ № 814/2000, /ЕО/ № 1290/2005 и /ЕО/ № 485/2008 на Съвета /ОВ, L 347, 20.12.2013 г./, съответно критериите посочени в Наредба № 2 от 2015 г. за критериите за допустимост на земеделските площи за подпомагане по схеми и мерки за плащане на площ /ДВ, бр. 15 от 2015 г./, които отговарят на условията, посочени в чл. 47в от ППЗСПЗЗ, за всички или за отделни поземлени имоти в землищата, описани в списъка по т. 2.
4. **Началната тръжна цена и размерът на депозита за участие в търга** са определени със Заповед № РД 46-95/27.03.2023 г. на Министъра на земеделието.

Размерът на **депозита** за участие в търга за ползване на ливади, пасища и мери за срок от една стопанска година е в **размер 20 %** от началната тръжна цена, умножена по площта на имота;

1. **Условия за плащане на цената на депозита.** Плащанията се извършват в български лева, по следната банкова сметка:

**ОД ”Земеделие” – гр. Видин**

**ул. Рибарска № 12, ет. 2**

# Уникредит Булбанк – Видин IBAN:BG79 UNCR 7000 3319 7073 45

# BIC : UNCRBGSF

1. **Място и срок за получаване на документите за участие в търга.** Документите за участие в търга се получават в ОД “Земеделие” – гр. Видин, ул.”Рибарска” № 12, ет. 2, всеки работен ден от 09:00 до 17:30 часа от ОД “Земеделие” – гр. Видин и общинските служби по земеделие – за земите, обект на търга на територията на съответната община.

Документите могат да се изтеглят от интернет страницата надирекцията <http://www.mzh.government.bg/ODZ-Vidin/bg/Home.aspx/>

1. **Място и срок за подаване на документите за участие в търга.** Документите за участие в търга по чл. 47з, ал. 1 от ППЗСПЗЗ, се подават в ОД “Земеделие” – гр. Видин, ул.”Рибарска”№ 12, ет. 2 всеки работен ден от 09:00 до 17:30 часа **в срок от 30 дни**, считано от датата на публикацията на заповедта в местен вестник, при условията на чл. 47и от ППЗСПЗЗ.
2. **Информация за земите – обект на търга** са изложени в ОД “Земеделие” – гр. Видин, адрес: гр. Видин, ул. „Рибарска“ № 12, ет. 2, на интернет страницата на ОД „Земеделие“ – гр. Видин <http://www.mzh.government.bg/ODZ-Vidin/bg/Home.aspx/> и в общинските служби по земеделие.
3. **Търгът ще се проведе на 10.11.2023 г.** в административната сграда на Областна дирекция „Земеделие“ – гр. Видин, с адрес: гр. Видин, ул. „Рибарска“ № 12, ет. 2, стая № 8 от 9:00 часа със задължително присъствие на кандидатите или упълномощени от тях лица.
4. В случаите по чл. 47л от ППЗСПЗЗ стъпката за наддаване е в размер на един лев от началната тръжна цена.

# инж. агр. ПЛАМЕН ГЕНОВ /П/

***Директор на ОД”Земеделие” гр.Видин***